* Només es pot presentar **una sol·licitud de preinscripció per alumne** o alumna però s'hi poden indicar peticions d'admissió en diversos centres (10 com a màxim i per ordre de preferència)
* La presentació de més d'una sol·licitud comporta la **invalidació dels drets de prioritat** que puguin correspondre
* Cal utilitzar la sol·licitud amb suport informàtic. S’hi pot accedir mitjançant **un ordinador, una tauleta tàctil o un telèfon mòbil**. Una vegada enviades les dades s’obté el resguard de la sol·licitud
* **Aquest resguard s’ha d’enviar per correu electrònic** a la bústia electrònica oficial del centre demanat en primera opció. Juntament amb el resguard de la sol·licitud de preinscripció cal presentar la documentació **escanejada o fotografiada**
* **Documents:**
	+ El llibre de família o altres documents relatius a la filiació. Si l'alumne o alumna està en situació d'acolliment, la resolució d'acolliment en família o institució, del Departament de Treball, Afers Socials i Famílies
	+ El DNI de la persona sol·licitant (pare, mare, tutor o tutora o guardador o guardadora de fet) o, si el sol·licitant és estranger, de la targeta de residència on consta el NIE o el passaport. Si es tracta d'estrangers comunitaris, document d'identitat del país d'origen
	+ Les persones que a la sol·licitud han al·legat el compliment d'un o més [**criteris de prioritat**](http://queestudiar.gencat.cat/ca/preinscripcio/estudis/obligatoris/documentacio/) han de presentar la [**documentació escanejada o fotografiada**](http://queestudiar.gencat.cat/ca/preinscripcio/estudis/obligatoris/documentacio/) que els acredita
* En emplenar la sol·licitud amb suport informàtic trobareu un espai que cal omplir amb l'**identificador** de l'alumne o alumna (IDALU). Els nens que es preinscriuen a P3 o que són nous en el sistema educatiu de Catalunya encara no en tenen; per als alumnes matriculats des del curs 2015-2016 en centres educatius de qualsevol titularitat és una dada obligatòria que han de facilitar els centres on estan escolaritzats o també es pot consultar l'identificador de l'alumne a través del web del [Departament d'Educació](http://ensenyament.gencat.cat/ca/tramits/tramits-temes/identificador-alumne).